বক্তব্য রাখছেন মেহের আফরোজ চুমকিআওয়ামী লীগ নেতৃত্বাধীন সরকারকে কেউ ক্ষমতাচ্যুত করতে পারবে না বলে মন্তব্য করেছেন মহিলা ও শিশুবিষয়ক মন্ত্রণালয়ের প্রতিমন্ত্রী মেহের আফরোজ চুমকি। তিনি বলেন, বঙ্গবন্ধু কন্যা প্রধানমন্ত্রী শেখ হাসিনার আন্তরিকতায় উন্নয়নের ধারায় দেশ এগিয়ে যাচ্ছে। মানবতাবিরোধী অপরাধীদের ফাঁসি হচ্ছে। পদ্মা সেতু নির্মাণ কাজের উদ্বোধন হয়েছে। তাই এই সরকারকে ক্ষমতাচ্যুত করা যাবে না। শুক্রবার গাজীপুরের কালীগঞ্জ নবনির্মিত ফায়ার সার্ভিস ও সিভিল ডিফেন্স স্টেশন ও পল্লী বিদ্যুতের ২৫০টি নতুন সংযোগের উদ্বোধন শেষে এক জনসভায় তিনি এসব কথা বলেন।